মানব জীবনে সবচেয়ে বড় ব্যর্থতা কোনটি? বড় অপরাধটাই বা কি? জীবনের সবচেয়ে বড় সাফল্যই বা কোন পথে? এগুলি অতি গুরুত্বপূর্ণ প্রশ্ন। কিন্তু এ গুরুত্বপূর্ণ প্রশ্নগুলি ক’জনের জীবনে গুরুত্ব পায়? তা নিয়ে ভাবনাই বা ক’জনের? অথচ সে ভাবনার গভীরতা ও সুস্থ্যতার উপর নির্ভর করে জীবনের সফলতা। নবীজী (সাঃ) তাই চিন্তা-ভাবনাকে উত্তম ইবাদত বলেছেন। আর চিন্তাশূণ্য মানুষকে মহাজ্ঞানী আল্লাহ তার পবিত্র কোরআনে পশু বা তার চেয়েও অধম বলেছেন। ইসলামের মহান নবী (সাঃ) রাতের পর রাত হিরা পর্বতের গুহায় কাটিয়েছেন। সেখানে তিনি কোন মহৎ কর্ম বা ইবাদতটি করেছেন? সেটি তো গভীর চিন্তা-ভাবনা। ধ্যান মগ্নতার মাঝেই তাঁর জুটেছিল হযরত জিবরাইল (আঃ) মাধ্যমে মহান আল্লাহর অহি এবং নবী হওয়ার পয়গাম। একই ভাবে হযরত মূসা (আঃ)কে চল্লিশ দিনের জন্য সিনা উপাত্তাকার তুর পাহাড়ে ডেকেছিলেন। সেখানে ৪০টি দিন তিনি নির্জন চিন্তা-ভাবনায় কাটিয়েছেন। অর্জন করেছেন মহান আল্লাহর অহি।